Public procurement notice: Contract Notice
Published: 2022-12-13
Buyer: Paks Város Önkormányzata
Country: HU
Contract type: Services
Procedure: Open procedure
CPV classification: 71220000 | 71244000 | 71311000: Civil engineering consultancy services | 71320000 | 71328000
Submission deadline: 2023-01-18
Award criteria: The most economic tender

Technical requirements: A Városi Művelődési Központ (Csengey Dénes Kulturális Központ) 1978-ban üzembe helyezett, 4 235 m2 nettó alapterületen működő intézmény mára már elavult, korszerűtlen. A jelenlegi terei, berendezései, technikai kiszolgáló művei korlátozzák a használók körét, valamint a szakmai lehetőségek kínálatát.
A fentiekre tekintettel az ajánlatkérő a Csengey Dénes Kulturális Központ épületének, illetve környezetének a kisváros hangulatához méltó, a kor elvárásainak megfelelő - építészetileg és funkcionalitásában is - igényesen megtervezett korszerűsítését kívánja megvalósítani. A meglévő épület bővítésével új funkciókhoz (vegyes funkciójú tér kialakítása: kamara előadások, társasági összejövetelek, céges reprezentációs események, kulturális csoportok próbalehetőségeihez, stb) szükséges helyigény biztosítása. Az épület környezetében új járdaburkolat, térburkolat, csapadékvíz-elvezetés építése, szükség esetén egyéb közműrekonstrukció elvégzése, rendezett zöldfelület kialakítása. Cél az épület komplex akadálymentesítése is úgy, hogy az új létesítmény a meglévő lakosság szám igényein túlmenően, a lakosságszám jelentősebb növekedése esetén is, mikrotérségi szinten képes legyen kiszolgálni az igényeket.
A fentiek megvalósításához szükséges engedélyezési- és kiviteli tervdokumentáció kidolgozására, valamint a szükséges, jogszabályokban előírt engedélyek, hozzájárulások és nyilatkozatok beszerzésre az ajánlatkérő közbeszerzési eljárást indított, melynek ajánlati felhívása 2022/S 200-569316 iktatószámon 2022. október 17. napján jelent meg. (EKR azonosító: EKR001501982022). Az ezen közbeszerzési eljárás alapján a nyertes ajánlattevővel (a továbbiakban: „Tervező”) megkötésre kerülő Tervezési Szerződés, a hivatkozott felhívás és a tervezési program is jelen közbeszerzési eljárás során feltöltésre kerül az EKR felületére.
Az előbbiekben hivatkozott, a Tervezési Szerződés keretében keletkező tervdokumentumok vonatkozásában szükséges a jelen közbeszerzési eljárás tárgyát képező tervellenőri feladatok ellátása (tervellenőr igénybevétele).
A tervellenőr feladata az építés minősége, a szakszerű kivitelezés biztosítása, valamint az építményekkel szemben támasztott általános követelmények és a jogszabályokban meghatározott követelmények érvényre juttatása céljából a tervdokumentáció (tervdokumentáció-rész) műszaki tartalma szakszerűségének, illetve abban a jogszabályok, szabályzatok, építési előírások, szabványok és egyéb szakmai szabályok betartásának szakszerű ellenőrzése. Ezen feladatok a vázlattervek, az engedélyezési tervek, és a kiviteli tervek vonatkozásában is elvégzendők.
A tervellenőr szakmai tanácsadással folyamatosan az Ajánlatkérő rendelkezésére kell álljon (különösen, de nem kizárólagosan a szerződésben előírt rendszerességgel tartandó tervezői kooperáción).
A Tervező által elkészített tervek alapján kerül összeállításra a kivitelező kiválasztására irányuló közbeszerzései eljárás műszaki leírása. Ezért a kivitelezési dokumentációnak meg kell felelnie valamennyi a közbeszerzési törvény, és végrehajtási rendeletei által meghatározott előírásnak is.
A Tervező által készítendő tételes árazott költségvetés(ek) szolgálnak az építési beruházás becsült értékének meghatározására, ezért annak alkalmasnak kell lennie ezen cél betöltésére. E célok elérésében is köteles a tervellenőr közreműködni.
A Tervező által elvégzendő főbb tervezési területek és feladatok felsorolása, elkészítendő tervek /tájékoztató jelleggel/:
A tervellenőri tevékenység a Tervezési Szerződés alapján elkészülő valamennyi tervfázisra és valamennyi lent megjelölt tervezési dokumentumra kiterjed, de különösen az alábbi szakterületekre terjed ki a 266/2013. (VII.11.) Korm. rend. 1. sz. melléklet II. Építészeti-műszaki tervezés szakterületei szerint:
Ajánlatkérő felhívja a figyelmet arra, hogy a nyertes ajánlattevőnek a teljesítése során a független tervellenőri tevékenységet a Magyar Mérnök Kamara 17/2016. (VIII. 5.) MMK küldöttgyűlési határozattal elfogadott Tervellenőrzési Szabályzatában rögzítetteknek megfelelően kell ellátni minden tervfázisra és valamennyi lent megjelölt tervezési dokumentumra vonatkozóan. A Tervellenőrzési Szabályzat a közbeszerzési dokumentumok mellékleteként kiadásra kerül.
Ajánlatkérő felhívja a figyelmet a 266/2013. (VII. 11.) Korm. rendelet 13. § (2) bekezdésére is, mely szerint: „Vezető tervező” címmel rendelkező személy végezheti - erre irányuló megbízás alapján - az építészeti-műszaki dokumentáció szakmai ellenőrzését (tervellenőrzés).” Azaz a nyertes ajánlattevőnek legalább egy saját állományú tervellenőrrel rendelkeznie kell!
A nyertes ajánlattevő főbb feladatai a Tervezési Szerződés keretében keletkező tervdokumentumok vonatkozásában különösen (a részletes feladatokat a szerződéstervezet tartalmazza):
- a Tervező által elkészített összes komplett Tervdokumentáció gyakorlatorientált ellenőrzése mind a munkaközi, mind a bírálati, mind a végleges szállítások alkalmával valamennyi tervezési fázist érintően,
- az összes Tervdokumentáció minden szakágra kiterjedő ellenőrzése, véleményezése, a felfedezett tervhibák (hiányosságok) kiküszöbölését szolgáló módosító javaslatok megadása, valamint a tervvéleményezésben szereplő módosítások és kiegészítések elvégzésének visszaellenőrzése,

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bek-ben meghatározott kizáró okok hatálya alatt áll. Az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t kell előzetesen benyújtani a kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. A kizáró okok hatálya alá tartozást igazoló dokumentumokat ajánlatkérő Kbt. 69. § (4) bek. szerinti felhívására kell benyújtani. A felhívott ajánlattevőnek a kizáró okok fenn nem állását a 321/2015. (X.30.) Korm. rendelet (továbbiakban: Kr.) szerint kell igazolnia. A Kbt. 62. § (1) k) pont kb) alpontjára vonatkozóan csatolni kell a 2017. évi LIII. törvény (a továbbiakban: Pmt) 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását. Ha nincs a Pmt 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot kell csatolni. (Kr. 8. § i) pont ib) alpont, illetve 10. § g) pont gb) alpont) (EKR Űrlap) A Kbt. 62. § (1) k) pont kc) alpontjára vonatkozóan csatolni kell az ajánlattevő nyilatkozatát arról, hogy van-e olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik; ha van ilyen szervezet, az ajánlattevő azt nyilatkozatban megnevezi (cégnév, székhely), továbbá nyilatkozik, hogy annak vonatkozásában a Kbt. 62. § (1) bekezdés k) pont kc) alpontjában hivatkozott kizáró feltétel nem áll fenn (Kr. 8. § i) pont ic) alpont, illetve 10. § g) pont gc) alpont); (EKR Űrlap). Az ajánlatkérőnek a Kbt. 74. § (1) bek. b) pontja alapján ki kell zárnia az eljárásból azt az ajánlattevő vagy az alkalmasság igazolásában részt vevő szervezetet, aki részéről a kizáró ok az eljárás során következett be. Az alkalmassági követelményeknek való megfelelés és a kizáró okok fenn nem állása igazolásának körében nem kérhető olyan igazolás benyújtása, amelyet ugyanazon ajánlatkérő részére a korábbi közbeszerzési eljárásban az EKR-ben elektronikus úton már benyújtásra került. Ebben az esetben a felkért gazdasági szereplő, nyilatkozik, hogy mely korábbi eljárásban benyújtott igazolást kéri figyelembe venni. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. (Kr. 1.§ (7) bek) A Kr. 1-8 és 10 § valamint a 13-16. § rend-ei is irányadók. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont], a tervezési munkákat végző gazdasági szereplőkre vonatkozóan: Alkalmatlan az Ajánlattevő, ha az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében nem szerepel, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. (Közös ajánlattétel esetén valamennyi ajánlattevőnek szerepelnie kell a nyilvántartásában, ill. rendelkeznie kell az előírt engedéllyel.) Magyarországon letelepedett gazdasági szereplő esetén a nyilvántartásban szereplés tényét Ajánlatkérő ellenőrzi az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékének adatai alapján. A nem Magyarországon letelepedett gazdasági szereplő esetén a letelepedésszerinti ország nyilvántartásában való szereplésre vonatkozó igazolást, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezésre vonatkozó igazolást kell benyújtani. Az ajánlatkérő előírja, hogy a nem Magyarországon letelepedett gazdasági szereplőnek - vagy az általa az adott tervezési vagy mérnöki munka elvégzésére foglalkoztatott szakembernek - nyertessége esetén legkésőbb a szerződés megkötésének időpontjában szerepelnie kell az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében. VI.3) pont folytatása karakterkorlátozások miatt: 17./ Részajánlat kizárva, oka: A tervellenőrzéssel érintett beruházás területe egy egység. A nyertes ajánlattevő által ellátandó feladatok volumene, komplexitása, egymással való szerves kapcsolata, továbbá a technológiai rendszerek összetettsége, illetve ezek több szinten történő kapcsolódása, a feladatok egymásra épülése, valamint az előírt szoros megvalósítási határidők miatt - figyelembe véve az Ajánlatkérő gazdasági, műszaki és minőségi elvárásait -, a részajánlattétel lehetővé tétele ésszerűtlen döntés. A gazdasági, műszaki és minőségi, illetve a szerződés teljesítésével kapcsolatos szempontok vizsgálata során Ajánlatkérő megállapította, hogy a feladat egy munkaterülethez és egy épülethez kapcsolódik, melynek részekre bontásával a későbbi szavatossági, jótállási igények esetén a felelőségi körök egyértelmű elhatárolása egzakt módon nem meghatározható ezért a részajánlattétel megengedése az Ajánlatkérő számára hátrányos helyzetet okoz, így a beszerzés részajánlati körökre történő megbontása nem lehetséges. Továbbá a jelen beszerzés járulékos jellegű, mivel a Tervezési Szerződés megkötésére irányuló közbeszerzéshez kapcsolódik, ahol nem biztosítható a részajánlattétel.